CELEX: 32014D0122
Language: sk
Date: 2014-02-11 00:00:00
Title: 2014/122/EÚ: Rozhodnutie Rady z  11. februára 2014 o podpise Protokolu k Dohode medzi Európskym spoločenstvom a jeho členskými štátmi na jednej strane a Švajčiarskou konfederáciou na strane druhej o voľnom pohybe osôb s ohľadom na účasť Chorvátskej republiky ako zmluvnej strany na základe jej pristúpenia k Európskej únii v mene Európskej únie a jej členských štátov

8.3.2014   
            
            
               SK
            
            
               Úradný vestník Európskej únie
            
            
               L 69/2
            
         
      ROZHODNUTIE RADY
   
   z 11. februára 2014
   o podpise Protokolu k Dohode medzi Európskym spoločenstvom a jeho členskými štátmi na jednej strane a Švajčiarskou konfederáciou na strane druhej o voľnom pohybe osôb s ohľadom na účasť Chorvátskej republiky ako zmluvnej strany na základe jej pristúpenia k Európskej únii v mene Európskej únie a jej členských štátov
   (2014/122/EÚ)
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 217 v spojení s článkom 218 ods. 5 a článkom 218 ods. 8 druhým pododsekom,
   so zreteľom na Akt o pristúpení Chorvátskej republiky, a najmä na jeho článok 6 ods. 2,
   so zreteľom na návrh Európskej komisie,
   keďže:
   
               (1)
            
            
               Rada 24. septembra 2012 poverila Komisiu, aby začala rokovania so Švajčiarskou konfederáciou o zmene Dohody medzi Európskym spoločenstvom a jeho členskými štátmi na jednej strane a Švajčiarskou konfederáciou na strane druhej o voľnom pohybe osôb dojednaním protokolu s ohľadom na účasť Chorvátska ako zmluvnej strany vzhľadom na rozšírenie Európskej únie (ďalej len „protokol“). Chorvátsko pristúpilo k Európskej únii 1. júla 2013.
            
         
               (2)
            
            
               Rokovania o protokole boli nedávno ukončené.
            
         
               (3)
            
            
               Protokol by sa preto mal podpísať v mene Európskej únie a jej členských štátov s výhradou jeho uzavretia k neskoršiemu dátumu,
            
         PRIJALA TOTO ROZHODNUTIE:
   Článok 1
   Týmto sa v mene Európskej únie a jej členských štátov schvaľuje podpis Protokolu k Dohode medzi Európskym spoločenstvom a jeho členskými štátmi na jednej strane a Švajčiarskou konfederáciou na strane druhej o voľnom pohybe osôb s ohľadom na účasť Chorvátskej republiky ako zmluvnej strany na základe jej pristúpenia k Európskej únii, s výhradou uzavretia uvedeného protokolu.
   Článok 2
   Týmto sa predseda Rady poveruje určiť osobu splnomocnenú podpísať protokol v mene Únie a jej členských štátov.
   Článok 3
   Toto rozhodnutie nadobúda účinnosť dňom jeho prijatia.
   
      V Bruseli 11. februára 2014
      
         
            Za Radu
         
         
            predseda
         
         E. VENIZELOS